2017. gada Noteikumi Nr.

Rīgā (prot. Nr.            . §)

**Iepirkuma procedūru un metu konkursu norises kārtība**

Izdoti saskaņā ar

Publisko iepirkumu likuma 8.panta otro un trešo daļu, 49.panta ceturto daļu, 57.pantu, 68.panta septīto daļu

**1. Vispārīgie jautājumi**

1. Noteikumi nosaka iepirkuma procedūru un metu konkursu norises kārtību.

2. Šie noteikumi regulē iepirkumu procedūru un metu konkursu norises kārtību ciktāl to neregulē Publisko iepirkumu likums.

**2.Iepirkuma procedūru norises kārtība**

**2.1. Atklāta konkursa norise**

3. Pirms tiek publicēts paziņojums par līgumu, atklātam konkursam tiek sagatavots atklāta konkursa nolikums. Nolikumā ietver:

3.1. iepirkuma identifikācijas numuru;

3.2. pasūtītāja nosaukumu, adresi un citus rekvizītus, ja nepieciešams;

3.3. iepirkuma priekšmeta aprakstu, apjomu, atbilstošāko CPV kodu vai kodus un paredzamo līgumcenu, ja tāda ir nosakāma;

3.4. iepirkuma priekšmeta daļas un to apjomu, ja tādas tiek noteiktas, un katras daļas paredzamo līgumcenu, ja tāda ir nosakāma, un piedāvājumu iesniegšanas noteikumus iepirkuma priekšmeta daļās atbilstoši šo noteikumu 2.8.apakšnodaļai;

3.5. iepirkuma līguma izpildes laiku un vietu;

3.6. piedāvājuma iesniegšanas un atvēršanas vietu, datumu, laiku un kārtību;

3.7. ieinteresēto piegādātāju sanāksmes norises vietu un laiku, ja tāda tiek paredzēta;

3.8. prasības attiecībā uz piedāvājuma noformējumu un iesniegšanu;

3.9. piedāvājuma nodrošinājumu, ja tāds paredzēts;

3.10. saistību izpildes nodrošinājumu, ja tāds paredzēts;

3.11. Publisko iepirkumu likuma 42.panta noteikumus vai atsauci uz Publisko iepirkumu likuma 42.pantu;

3.12. prasības attiecībā uz pretendenta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām;

3.13. piedāvājuma izvērtēšanas kritērijus saskaņā ar Publisko iepirkumu likuma 51.pantu, kā arī norādi, vai pretendents var iesniegt piedāvājuma variantus saskaņā ar Publisko iepirkumu likuma 23.pantu;

3.14. tehniskās specifikācijas un, ja nepieciešams, citu informāciju par iepirkuma priekšmetu;

3.15. iepirkuma līguma vai vispārīgās vienošanās projektu;

3.16. citu informāciju.

4. Piedāvājumu iesniegšanas minimālais termiņš ir 35 dienas no dienas, kad publicēts paziņojums par līgumu, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, piedāvājumu iesniegšanas minimālais termiņš ir 20 dienas no dienas, kad publicēts paziņojums par līgumu. Pasūtītājs, nosakot piedāvājumu iesniegšanas termiņu, ņem vērā Publisko iepirkumu likuma 35.pantā noteikto.

5. Ja pasūtītājs ir publicējis iepriekšējo informatīvo paziņojumu, minimālo piedāvājumu iesniegšanas termiņu var saīsināt līdz 15 dienām, ja ir ievēroti šādi nosacījumi:

5.1. iepriekšējā informatīvajā paziņojumā ir iekļauta visa informācija, kuru ir nepieciešams norādīt paziņojumā par līgumu, ciktāl minētā informācija bija pieejama iepriekšējā informatīvā paziņojuma publicēšanas brīdī;

5.2. iepriekšējais informatīvais paziņojums ir publicēts laikposmā no 35 dienām līdz 12 mēnešiem pirms paziņojuma par līgumu publicēšanas dienas.

6. Ja steidzamības dēļ nav iespējams piemērot 4. vai 5.punktā minēto termiņu, pasūtītājs var noteikt samazinātu piedāvājumu iesniegšanas termiņu, bet ne mazāku par 15 dienām no dienas, kad publicēts paziņojums par līgumu. Pasūtītājs šādā gadījumā steidzamības pamatojumu sniedz iepirkuma procedūras ziņojumā.

7. Ja pasūtītājs paredz elektronisku piedāvājumu iesniegšanu, tas piedāvājumu iesniegšanas termiņu var samazināt par piecām dienām.

8. Pēc tam, kad iepirkuma komisija ir apstiprinājusi nolikumu, pasūtītājs atklāta konkursa izsludināšanai sagatavo paziņojumu par līgumu un iesniedz publikāciju vadības sistēmā.

9. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, sākot ar atklāta konkursa izsludināšanas brīdi. Pasūtītājs iepirkuma procedūras dokumentiem nodrošina piekļuvi, izsniedz tos un sniedz par tiem papildu informāciju saskaņā ar Publisko iepirkumu likuma 35.pantu.

10. Pasūtītājs, izdarot grozījumus iepirkuma procedūras dokumentos, ņem vērā Publisko iepirkumu likuma 28.panta otro daļu, 35.panta trešo daļu un 36.panta ceturto daļu. Pasūtītājs var pagarināt piedāvājumu iesniegšanas termiņu, ņemot vērā Publisko iepirkumu likuma 28.panta otro daļu un 35.panta ceturto daļu.

11. Piegādātājam ir tiesības ierosināt, lai tiek rīkota ieinteresēto piegādātāju sanāksme. Pasūtītājs rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu atvēršanas dienas ir saņēmis vismaz divu ieinteresēto piegādātāju priekšlikumu rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu atvēršanas un informāciju par sanāksmi ievieto pircēja profilā vismaz trīs dienas iepriekš. Pasūtītājs sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

12. Atklāta konkursa nolikumā norādītajā vietā un laikā piegādātājs iesniedz piedāvājumu un piedāvājuma nodrošinājumu (ja tas paredzēts), kas sagatavots un noformēts atbilstoši noteiktajām prasībām.

13. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, piegādātājs to norāda savā piedāvājumā.

14. Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām atklāta konkursa nolikumā norādītajā vietā un laikā, izņemot Publisko iepirkumu likuma 68.panta septītajā daļā minētajā gadījumā. Piedāvājumu atvēršanai pasūtītājs rīko sanāksmi. Piedāvājumu atvēršana ir atklāta.

15. Publisko iepirkumu likuma 68.panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.

16. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu. Pēc sanāksmes dalībnieka pieprasījuma pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvātā cena. Ja iepirkuma priekšmets ir sadalīts vairākās daļās un to skaits ir nesamērīgi liels, pasūtītājs var nenosaukt par katru daļu piedāvāto cenu, bet nokopēt un izsniegt katram piedāvājumu atvēršanas sanāksmes dalībniekam finanšu piedāvājuma kopiju, kurā atbilstoši pieprasītajai finanšu piedāvājuma formai norādīta par katru daļu piedāvātā cena, nodrošinot, ka netiek izpausta informācija, kas nav vispārpieejama.

17. Pasūtītājs veic piedāvājumu izvērtēšanu saskaņā ar Publisko iepirkumu likuma 41., 42., 43., 51. un 53.pantu un pēc izvērtēšanas pieņem lēmumu par iepirkuma līguma slēgšanas tiesību piešķiršanu. Ja saskaņā ar atklāta konkursa nolikumu iepirkuma priekšmets ir sadalīts daļās, pasūtītājs pieņem lēmumu piešķirt iepirkuma līguma slēgšanas tiesības par katru daļu atsevišķi.

18. Ja tikai viens pretendents atbilst visām atklāta konkursa nolikumā vai paziņojumā par līgumu noteiktajām pretendentu atlases prasībām, pasūtītājs sagatavo un ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja pasūtītājs nevar pamatot, ka izvirzītās pretendentu atlases prasības ir objektīvas un samērīgas, tas pieņem lēmumu pārtraukt iepirkuma procedūru.

19. Pasūtītājs informē visus pretendentus par pieņemto lēmumu Publisko iepirkumu likuma 37.panta noteiktajā kārtībā.

20. Pasūtītājs, informējot par rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

21. Pasūtītājs sagatavo iepirkuma procedūras ziņojumu (turpmāk – ziņojums) un publicē to pircēja profilā piecu darbdienu laikā pēc tam, kad pieņemts lēmums par iepirkuma procedūras rezultātiem. Ziņojumā iekļauj vismaz šādu informāciju:

21.1. pasūtītāja nosaukums un adrese, iepirkuma identifikācijas numurs, iepirkuma procedūras veids, kā arī līguma vai vispārīgās vienošanās priekšmets un līgumcena;

21.2. datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Iepirkumu uzraudzības biroja tīmekļvietnē;

21.3. iepirkuma komisijas sastāvs un tās izveidošanas pamatojums;

21.4. pretendentiem noteiktās kvalifikācijas prasības, piedāvājuma izvērtēšanas kritērijs vai kritēriji, kā arī to īpatsvars nozīmīguma secībā;

21.5. piedāvājumu iesniegšanas termiņš, kā arī pamatojums termiņa saīsinājumam, ja pasūtītājs saīsinājis termiņu;

21.6. to piegādātāju nosaukumi, kuri ir iesnieguši piedāvājumus, kā arī piedāvātās cenas;

21.7. piedāvājumu atvēršanas vieta, datums un laiks;

21.8. tā pretendenta (vai pretendentu) nosaukums, ar kuru (vai kuriem) nolemts slēgt iepirkuma līgumu, līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei;

21.9. informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi;

21.10. pamatojums lēmumam par noraidītajiem pretendentiem, kā arī par iepirkuma procedūras dokumentiem neatbilstošajiem piedāvājumiem;

21.11. ja atklāta konkursa nolikumā vai paziņojumā par līgumu noteiktajām pretendentu atlases prasībām atbilst tikai viens pretendents, - pamatojums iepirkuma procedūras nepārtraukšanai saskaņā ar šo noteikumu 18.punktu;

21.12. lēmuma pamatojums, ja pasūtītājs pieņēmis lēmumu pārtraukt iepirkuma procedūru;

21.13. piedāvājuma noraidīšanas pamatojums, ja pasūtītājs atzinis piedāvājumu par nepamatoti lētu;

21.14. iemesli, ja attiecināms, kuru dēļ piedāvājumu iesniegšanai ir izmantoti nevis elektroniski, bet citi saziņas līdzekļi;

21.15. konstatētie interešu konflikti un pasākumi, kas veikti saistībā ar tiem.

22. Pasūtītājs slēdz iepirkuma līgumu vai vispārīgo vienošanos un ievieto to pircēja profilā Publisko iepirkumu likuma 60.panta noteiktajā kārtībā.

23. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu iepirkuma līguma slēgšanas tiesības piešķirt nākamajam pretendentu, kurš piedāvājis zemāko cenu vai izmaksas vai kura piedāvājums saņēmis nākamo augstāko novērtējumu, vai pārtraukt atklātu konkursu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis zemāko cenu vai izmaksas vai kuras piedāvājums saņēmis nākamo augstāko novērtējumu, bet tas atsakās slēgt iepirkuma līgumu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

24. Pirms lēmuma pieņemšanas par iepirkuma līguma noslēgšanu ar nākamo pretendentu, kurš piedāvājis zemāko cenu vai izmaksas vai kura piedāvājums saņēmis nākamo augstāko novērtējumu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

25. Pasūtītājs 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, sagatavo un iesniedz publikāciju vadības sistēmā publicēšanai paziņojumu par līguma slēgšanas tiesību piešķiršanu saskaņā ar Publisko iepirkumu likuma 29. un 34.pantu.

26. Pasūtītājs paziņojumu par līguma slēgšanas tiesību piešķiršanu var iesniegt publicēšanai attiecībā uz katru daļu atsevišķi.

**2.2. Slēgta konkursa norise**

27. Pirms tiek publicēts paziņojums par līgumu, slēgtam konkursam tiek sagatavots kandidātu atlases nolikums slēgtam konkursam. Nolikumā ietver:

27.1. iepirkuma identifikācijas numuru;

27.2. pasūtītāja nosaukumu, adresi un citus rekvizītus, ja nepieciešams;

27.3. iepirkuma priekšmeta aprakstu, atbilstošāko CPV kodu vai kodus un paredzamo līgumcenu, ja tāda ir nosakāma;

27.4. pieteikumu iesniegšanas un atvēršanas vietu, datumu, laiku un kārtību;

27.5. prasības attiecībā uz pieteikuma noformējumu un iesniegšanu;

27.6. Publisko iepirkumu likuma 42.panta noteikumus vai atsauci uz Publisko iepirkumu likuma 42.pantu;

27.7. prasības attiecībā uz kandidāta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām;

27.8. kandidātu vērtēšanas sistēmas metodiku, ja tiek piemērota kandidātu skaita samazināšana;

27.9. citu informāciju par kandidātu atlasi.

28. Pieteikumu iesniegšanas minimālais termiņš ir 30 dienas no dienas, kad publicēts paziņojums par līgumu, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, pieteikumu iesniegšanas minimālais termiņš ir 20 dienas no dienas, kad publicēts paziņojums par līgumu.

29. Pasūtītājs var iepriekš paredzēt kandidātu skaitu, kas tiks uzaicināti iesniegt piedāvājumus, ja vien pietiekams atbilstošu kandidātu skaits ir pieejams. Paziņojumā par līgumu (ja attiecīgā paziņojuma veidlapa šādu informāciju paredz) un kandidātu atlases nolikumā pasūtītājs norāda objektīvus un nediskriminējošus kritērijus vai noteikumus, ko tas ir nolēmis piemērot, kā arī minimālo un, ja nepieciešams, maksimālo kandidātu skaitu, kādu paredzēts uzaicināt. Slēgta konkursa gadījumā pasūtītājs uzaicina vismaz piecus kandidātus, bet to skaits nedrīkst būt mazāks par to kandidātu skaitu, kāds paredzēts paziņojumā par līgumu. Kandidātu skaitu izvēlas pietiekami lielu, lai nodrošinātu konkurenci.

30. Pēc tam, kad iepirkuma komisija ir apstiprinājusi kandidātu atlases nolikumu, pasūtītājs slēgta konkursa izsludināšanai sagatavo paziņojumu par līgumu un iesniedz publikāciju vadības sistēmā.

31. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, sākot ar slēgta konkursa izsludināšanas brīdi. Pasūtītājs iepirkuma procedūras dokumentiem nodrošina piekļuvi, izsniedz tos un sniedz par tiem papildu informāciju saskaņā ar Publisko iepirkumu likuma 35.pantu.

32. Pasūtītājs, izdarot grozījumus iepirkuma procedūras dokumentos, ņem vērā Publisko iepirkumu likuma 28.panta otro daļu, 35.panta trešo daļu un 36.panta ceturto daļu. Pasūtītājs var pagarināt pieteikumu iesniegšanas termiņu, ņemot vērā Publisko iepirkumu likuma 28.panta otro daļu un 35.panta ceturto daļu.

33. Kandidātu atlases nolikumā norādītajā laikā un vietā pasūtītājs rīko pieteikumu atvēršanu. Pieteikumu atvēršana ir atklāta.

34. Pieteikumus atver to iesniegšanas secībā. Pēc pieteikumu atvēršanas pasūtītājs nosauc kandidātu, pieteikuma iesniegšanas datumu un laiku.

35. Pasūtītājs pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kvalifikācijas prasībām, kā arī saskaņā ar kandidātu vērtēšanas sistēmas metodiku, ja tiek piemērota kandidātu skaita samazināšana.

36. Ja to kandidātu skaits, kuri atbilst kvalifikācijas prasībām, ir mazāks par noteikto skaitu, pasūtītājs ir tiesīgs turpināt iepirkuma procedūru, uzaicinot atlasītos kandidātus iesniegt piedāvājumu. Pasūtītājs nav tiesīgs pieaicināt tādus piegādātājus, kuri nav iesnieguši pieteikumus vai neatbilst noteiktajām prasībām.

37. Ja tikai viens kandidāts atbilst visām kandidātu atlases nolikumā vai paziņojumā par līgumu noteiktajām kandidātu atlases prasībām, pasūtītājs pieņem lēmumu pārtraukt iepirkuma procedūru.

38. Pasūtītājs informē visus kandidātus par pieņemto lēmumu Publisko iepirkumu likuma 37.panta noteiktajā kārtībā.

39. Pasūtītājs rakstveidā vienlaikus uzaicina visus atlasītos kandidātus iesniegt piedāvājumus.

40. Uzaicinājumā iesniegt piedāvājumus iekļaujama vismaz šāda informācija:

40.1. atsauce uz publicēto paziņojumu par līgumu;

40.2. iepirkuma priekšmeta apjoms un iepirkuma līguma izpildes laiks un vieta;

40.3. piedāvājumu iesniegšanas termiņš, adrese, uz kuru sūtāmi piedāvājumi, un valoda vai valodas, kādās piedāvājums iesniedzams;

40.4. piedāvājuma noformējuma un iesniegšanas prasības, finanšu piedāvājuma forma, piedāvājumu atvēršanas datums, laiks un vieta, kā arī informācija par piedāvājuma nodrošinājumu, ja tāds paredzēts;

40.5. ieinteresēto piegādātāju sanāksmes norises vieta un laiks, ja tāda tiek paredzēta;

40.6. piedāvājuma nodrošinājuma apmērs un iesniegšanas noteikumi, ja tāds paredzēts;

40.7. saistību izpildes nodrošinājuma apmērs un iesniegšanas noteikumi, ja tāds paredzēts;

40.8. ja nepieciešams, norāde uz jebkādiem papildu dokumentiem, kas iesniedzami, lai pārbaudītu iesniegtos apliecinājumus saskaņā ar šā likuma 41.pantu vai papildinātu minētajā pantā norādīto informāciju saturošus dokumentus;

40.9. piedāvājumu izvērtēšanas kritēriji un to īpatsvars nozīmīguma secībā, ja tas nav noteikts paziņojumā par līgumu;

40.10. tehniskās specifikācijas un citi nepieciešamie dokumenti vai arī tīmekļvietne, kurā ir pieejami šie dokumenti, ja pasūtītājs nodrošina brīvu un tiešu elektronisko pieeju iepirkuma procedūras dokumentiem un visiem papildus nepieciešamajiem dokumentiem;

40.11. iepirkuma līguma vai vispārīgās vienošanās projekts un cita nepieciešamā informācija par iepirkuma priekšmetu.

41. Piedāvājumu iesniegšanas minimālais termiņš ir 30 dienas no dienas, kad kandidātiem nosūtīts uzaicinājums iesniegt piedāvājumus, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, piedāvājumu iesniegšanas minimālais termiņš ir 20 dienas no dienas, kad kandidātiem nosūtīts uzaicinājums iesniegt piedāvājumus. Pasūtītājs, nosakot piedāvājumu iesniegšanas termiņu, ņem vērā Publisko iepirkumu likuma 35.pantā noteikto.

42. Ja pasūtītājs ir publicējis iepriekšējo informatīvo paziņojumu, minimālo piedāvājumu iesniegšanas termiņu var saīsināt līdz 10 dienām, ja ir ievēroti šādi nosacījumi:

42.1. iepriekšējā informatīvajā paziņojumā ir iekļauta visa informācija, kuru ir nepieciešams norādīt paziņojumā par līgumu, ciktāl minētā informācija bija pieejama iepriekšējā informatīvā paziņojuma publicēšanas brīdī;

42.2. iepriekšējais informatīvais paziņojums ir publicēts laikposmā no 35 dienām līdz 12 mēnešiem pirms paziņojuma par līgumu publicēšanas dienas.

43. Ja steidzamības dēļ nav iespējams piemērot 42. vai 43.punktā minēto termiņu, pasūtītājs var noteikt samazinātu piedāvājumu iesniegšanas termiņu, bet ne mazāku par 10 dienām no dienas, kad kandidātiem nosūtīts uzaicinājums iesniegt piedāvājumus. Pasūtītājs šādā gadījumā steidzamības pamatojumu sniedz iepirkuma procedūras ziņojumā.

44. Ja pasūtītājs paredz elektronisku piedāvājumu iesniegšanu, tas 42.punktā noteikto piedāvājumu iesniegšanas termiņu var samazināt par piecām dienām.

45. Uzaicinātajam kandidātam ir tiesības ierosināt, lai tiek rīkota ieinteresēto piegādātāju sanāksme. Pasūtītājs rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu atvēršanas dienas ir saņēmis vismaz divu uzaicināto kandidātu priekšlikumu rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu atvēršanas un informāciju par sanāksmi nosūta uzaicinātajiem kandidātiem vismaz trīs dienas iepriekš. Pasūtītājs sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

46. Uzaicinājumā norādītajā vietā un laikā uzaicinātais kandidāts iesniedz piedāvājumu un piedāvājuma nodrošinājumu (ja tas paredzēts), kas sagatavots un noformēts atbilstoši noteiktajām prasībām.

47. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, kandidāts to norāda savā piedāvājumā.

48. Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām uzaicinājumā norādītajā vietā un laikā, izņemot Publisko iepirkumu likuma 68.panta septītajā daļā minētajā gadījumā. Piedāvājumu atvēršanai pasūtītājs rīko sanāksmi. Piedāvājumu atvēršana ir atklāta.

49. Publisko iepirkumu likuma 68.panta septītajā daļā minētajā gadījumā pasūtītājs nosūta uzaicinātajiem kandidātiem informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, pasūtītājs nosūta uzaicinātajiem kandidātiem informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.

50. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu. Pēc sanāksmes dalībnieka pieprasījuma pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvātā cena. Ja iepirkuma priekšmets ir sadalīts vairākās daļās un to skaits ir nesamērīgi liels, pasūtītājs var nenosaukt par katru daļu piedāvāto cenu, bet nokopēt un izsniegt katram piedāvājumu atvēršanas sanāksmes dalībniekam finanšu piedāvājuma kopiju, kurā atbilstoši pieprasītajai finanšu piedāvājuma formai norādīta par katru daļu piedāvātā cena, nodrošinot, ka netiek izpausta informācija, kas nav vispārpieejama.

51. Pasūtītājs pārbauda piedāvājumu atbilstību uzaicinājumā noteiktajām prasībām un izvēlas piedāvājumu vai piedāvājumus saskaņā ar izraudzīto piedāvājuma izvērtēšanas kritēriju vai kritērijiem.

52. Pasūtītājs veic piedāvājumu izvērtēšanu saskaņā ar Publisko iepirkumu likuma 41., 42., 43., 51. un 53.pantu un pēc izvērtēšanas pieņem lēmumu par iepirkuma līguma slēgšanas tiesību piešķiršanu. Ja saskaņā ar uzaicinājumu iepirkuma priekšmets ir sadalīts daļās, pasūtītājs pieņem lēmumu piešķirt iepirkuma līguma slēgšanas tiesības par katru daļu atsevišķi.

53. Pasūtītājs informē visus pretendentus par pieņemto lēmumu Publisko iepirkumu likuma 37.panta noteiktajā kārtībā.

54. Pasūtītājs, informējot par rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

55. Pasūtītājs sagatavo iepirkuma procedūras ziņojumu (turpmāk – ziņojums) un publicē to pircēja profilā piecu darbdienu laikā pēc tam, kad pieņemts lēmums par iepirkuma procedūras rezultātiem. Ziņojumā iekļauj vismaz šādu informāciju:

55.1. pasūtītāja nosaukums un adrese, iepirkuma identifikācijas numurs, iepirkuma procedūras veids, kā arī līguma vai vispārīgās vienošanās priekšmets un līgumcena;

55.2. datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Iepirkumu uzraudzības biroja tīmekļvietnē;

55.3. iepirkuma komisijas sastāvs un tās izveidošanas pamatojums;

55.4. kandidātiem noteiktās kvalifikācijas prasības, piedāvājuma izvērtēšanas kritērijs vai kritēriji, kā arī to īpatsvars nozīmīguma secībā;

55.5. pieteikumu un piedāvājumu iesniegšanas termiņš, kā arī pamatojums termiņa saīsinājumam, ja pasūtītājs saīsinājis termiņu;

55.6. to piegādātāju nosaukumi, kuri pieteikušies uz kandidātu atlasi, un to pretendentu nosaukumi, kuri ir iesnieguši piedāvājumus, kā arī piedāvātās cenas;

55.7. kandidātu skait samazināšanas gadījumā norāda izraudzīto kandidātu nosaukumus un to izraudzīšanās iemeslus, noraidīto kandidātu nosaukumus un to noraidīšanas iemeslus;

55.8. pieteikumu un piedāvājumu atvēršanas vieta, datums un laiks;

55.9. tā pretendenta (vai pretendentu) nosaukums, ar kuru (vai kuriem) nolemts slēgt iepirkuma līgumu, līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei;

55.10. informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi;

55.11. pamatojums lēmumam par noraidītajiem pretendentiem, kā arī par iepirkuma procedūras dokumentiem neatbilstošajiem piedāvājumiem;

55.12. lēmuma pamatojums, ja pasūtītājs pieņēmis lēmumu pārtraukt iepirkuma procedūru;

55.13. piedāvājuma noraidīšanas pamatojums, ja pasūtītājs atzinis piedāvājumu par nepamatoti lētu;

55.14. iemesli, ja attiecināms, kuru dēļ piedāvājumu iesniegšanai ir izmantoti nevis elektroniski, bet citi saziņas līdzekļi;

55.15. konstatētie interešu konflikti un pasākumi, kas veikti saistībā ar tiem.

56. Pasūtītājs slēdz iepirkuma līgumu vai vispārīgo vienošanos un ievieto to pircēja profilā Publisko iepirkumu likuma 60.panta noteiktajā kārtībā.

57. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu iepirkuma līguma slēgšanas tiesības piešķirt nākamajam pretendentu, kurš piedāvājis zemāko cenu vai izmaksas vai kura piedāvājums saņēmis nākamo augstāko novērtējumu, vai pārtraukt slēgtu konkursu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis zemāko cenu vai izmaksas vai kuras piedāvājums saņēmis nākamo augstāko novērtējumu, bet tas atsakās slēgt iepirkuma līgumu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

58. Pirms lēmuma pieņemšanas par iepirkuma līguma noslēgšanu ar nākamo pretendentu, kurš piedāvājis zemāko cenu vai izmaksas vai kura piedāvājums saņēmis nākamo augstāko novērtējumu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

59. Pasūtītājs 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, sagatavo un iesniedz publikāciju vadības sistēmā publicēšanai paziņojumu par līguma slēgšanas tiesību piešķiršanu saskaņā ar Publisko iepirkumu likuma 29. un 34.pantu.

60. Pasūtītājs paziņojumu par līguma slēgšanas tiesību piešķiršanu var iesniegt publicēšanai attiecībā uz katru daļu atsevišķi.

**2.3. Konkursa procedūra ar sarunām**

61. Pasūtītājs ir tiesīgs piemērot konkursa procedūru ar sarunām, ja nav iespējams iegūt pasūtītāja vajadzībām atbilstošu piedāvājumu atklātā vai slēgtā konkursā.

62. Pirms tiek publicēts paziņojums par līgumu, konkursa procedūrai ar sarunām tiek sagatavots kandidātu atlases nolikums konkursa procedūrai ar sarunām. Nolikumā ietver:

62.1. iepirkuma identifikācijas numuru;

62.2. pasūtītāja nosaukumu, adresi un citus rekvizītus, ja nepieciešams;

62.3. iepirkuma priekšmeta aprakstu tādā detalizācijā, lai piegādātājiem tiek sniegta pietiekama informācija, lai tie varētu izlemt par dalību iepirkuma procedūrā, atbilstošāko CPV kodu vai kodus un paredzamo līgumcenu, ja tāda ir nosakāma;

62.4. pieteikumu iesniegšanas un atvēršanas vietu, datumu, laiku un kārtību;

62.5. prasības attiecībā uz pieteikuma noformējumu un iesniegšanu;

62.6. Publisko iepirkumu likuma 42.panta noteikumus vai atsauci uz Publisko iepirkumu likuma 42.pantu;

62.7. prasības attiecībā uz kandidāta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām;

62.8. kandidātu vērtēšanas sistēmas metodiku, ja tiek piemērota kandidātu skaita samazināšana;

62.9. citu informāciju par kandidātu atlasi;

62.10. pasūtītāja noteiktās minimālās prasības, kuras jāizpilda visiem piedāvājumiem.

63. Pieteikumu iesniegšanas minimālais termiņš ir 30 dienas no dienas, kad publicēts paziņojums par līgumu, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, pieteikumu iesniegšanas minimālais termiņš ir 20 dienas no dienas, kad publicēts paziņojums par līgumu.

64. Pasūtītājs var iepriekš paredzēt kandidātu skaitu, kas tiks uzaicināti iesniegt piedāvājumus, ja vien pietiekams atbilstošu kandidātu skaits ir pieejams. Paziņojumā par līgumu (ja attiecīgā paziņojuma veidlapa šādu informāciju paredz) un kandidātu atlases nolikumā pasūtītājs norāda objektīvus un nediskriminējošus kritērijus vai noteikumus, ko tas ir nolēmis piemērot, kā arī minimālo un, ja nepieciešams, maksimālo kandidātu skaitu, kādu paredzēts uzaicināt. Konkursa procedūras ar sarunām gadījumā pasūtītājs uzaicina vismaz trīs kandidātus, bet to skaits nedrīkst būt mazāks par to kandidātu skaitu, kāds paredzēts paziņojumā par līgumu. Kandidātu skaitu izvēlas pietiekami lielu, lai nodrošinātu konkurenci.

65. Pēc tam, kad iepirkuma komisija ir apstiprinājusi kandidātu atlases nolikumu, pasūtītājs konkursa procedūras ar sarunām izsludināšanai sagatavo paziņojumu par līgumu un iesniedz publikāciju vadības sistēmā.

66. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, sākot ar konkursa procedūras ar sarunām izsludināšanas brīdi. Pasūtītājs iepirkuma procedūras dokumentiem nodrošina piekļuvi, izsniedz tos un sniedz par tiem papildu informāciju saskaņā ar Publisko iepirkumu likuma 35.pantu.

67. Pasūtītājs, izdarot grozījumus iepirkuma procedūras dokumentos, ņem vērā Publisko iepirkumu likuma 28.panta otro daļu, 35.panta trešo daļu un 36.panta ceturto daļu. Pasūtītājs var pagarināt pieteikumu iesniegšanas termiņu, ņemot vērā Publisko iepirkumu likuma 28.panta otro daļu un 35.panta ceturto daļu.

68. Kandidātu atlases nolikumā norādītajā laikā un vietā pasūtītājs rīko pieteikumu atvēršanu. Pieteikumu atvēršana ir atklāta.

69. Pieteikumus atver to iesniegšanas secībā. Pēc pieteikumu atvēršanas pasūtītājs nosauc kandidātu, pieteikuma iesniegšanas datumu un laiku.

70. Pasūtītājs pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kvalifikācijas prasībām, kā arī saskaņā ar kandidātu vērtēšanas sistēmas metodiku, ja tiek piemērota kandidātu skaita samazināšana.

71. Ja to kandidātu skaits, kuri atbilst kvalifikācijas prasībām, ir mazāks par noteikto skaitu, pasūtītājs ir tiesīgs turpināt iepirkuma procedūru, uzaicinot atlasītos kandidātus iesniegt piedāvājumu. Pasūtītājs nav tiesīgs pieaicināt tādus piegādātājus, kuri nav iesnieguši pieteikumus vai neatbilst noteiktajām prasībām.

72. Ja tikai viens kandidāts atbilst visām kandidātu atlases nolikumā vai paziņojumā par līgumu noteiktajām kandidātu atlases prasībām, pasūtītājs pieņem lēmumu pārtraukt iepirkuma procedūru.

73. Pasūtītājs informē visus kandidātus par pieņemto lēmumu Publisko iepirkumu likuma 37.panta noteiktajā kārtībā.

74. Pasūtītājs rakstveidā vienlaikus uzaicina visus atlasītos kandidātus iesniegt sākotnējos piedāvājumus.

75. Uzaicinājumā iesniegt sākotnējos piedāvājumus iekļaujama vismaz šāda informācija:

75.1. atsauce uz publicēto paziņojumu par līgumu;

75.2. sākotnējo piedāvājumu iesniegšanas termiņš, adrese, uz kuru sūtāmi sākotnējie piedāvājumi, un valoda vai valodas, kādās sākotnējais piedāvājums iesniedzams;

75.3. sākotnējā piedāvājuma noformējuma un iesniegšanas prasības, finanšu piedāvājuma forma, norāde par sarunu uzsākšanas vietu un laiku, un informācija par sarunās apspriežamajiem piedāvājuma aspektiem;

75.4. ieinteresēto piegādātāju sanāksmes norises vieta un laiks, ja tāda tiek paredzēta;

75.5. piedāvājuma nodrošinājuma apmērs un iesniegšanas noteikumi, ja tāds paredzēts;

75.6. saistību izpildes nodrošinājuma apmērs un iesniegšanas noteikumi, ja tāds paredzēts;

75.7. ja nepieciešams, norāde uz jebkādiem papildu dokumentiem, kas iesniedzami, lai pārbaudītu iesniegtos apliecinājumus saskaņā ar šā likuma 41.pantu vai papildinātu minētajā pantā norādīto informāciju saturošus dokumentus;

75.8. piedāvājumu izvērtēšanas kritēriji un to īpatsvars nozīmīguma secībā, ja tas nav noteikts paziņojumā par līgumu;

75.9. informācija par iepirkuma priekšmetu vai tehniskās specifikācijas un citi nepieciešamie dokumenti vai arī tīmekļvietne, kurā ir pieejami šie dokumenti, ja pasūtītājs nodrošina brīvu un tiešu elektronisko pieeju iepirkuma procedūras dokumentiem un visiem papildus nepieciešamajiem dokumentiem;

75.10. pasūtītāja noteiktās minimālās prasības, kuras jāizpilda visiem piedāvājumiem;

75.11. iepirkuma līguma vai vispārīgās vienošanās projekts, ja tāds pievienojams šajā iepirkuma procedūras stadijā.

76. Sākotnējo piedāvājumu iesniegšanas minimālais termiņš ir 30 dienas no dienas, kad kandidātiem nosūtīts uzaicinājums iesniegt sākotnējos piedāvājumus, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, sākotnējo piedāvājumu iesniegšanas minimālais termiņš ir 20 dienas no dienas, kad kandidātiem nosūtīts uzaicinājums iesniegt sākotnējos piedāvājumus. Pasūtītājs, nosakot sākotnējo piedāvājumu iesniegšanas termiņu, ņem vērā Publisko iepirkumu likuma 35.pantā noteikto.

77. Ja pasūtītājs ir publicējis iepriekšējo informatīvo paziņojumu, minimālo sākotnējo piedāvājumu iesniegšanas termiņu var saīsināt līdz 10 dienām, ja ir ievēroti šādi nosacījumi:

77.1. iepriekšējā informatīvajā paziņojumā ir iekļauta visa informācija, kuru ir nepieciešams norādīt paziņojumā par līgumu, ciktāl minētā informācija bija pieejama iepriekšējā informatīvā paziņojuma publicēšanas brīdī;

77.2. iepriekšējais informatīvais paziņojums ir publicēts laikposmā no 35 dienām līdz 12 mēnešiem pirms paziņojuma par līgumu publicēšanas dienas.

78. Ja steidzamības dēļ nav iespējams piemērot 76. vai 77.punktā minēto termiņu, pasūtītājs var noteikt samazinātu sākotnējo piedāvājumu iesniegšanas termiņu, bet ne mazāku par 10 dienām no dienas, kad kandidātiem nosūtīts uzaicinājums iesniegt sākotnējos piedāvājumus. Pasūtītājs šādā gadījumā steidzamības pamatojumu sniedz iepirkuma procedūras ziņojumā.

79. Ja pasūtītājs paredz elektronisku piedāvājumu iesniegšanu, tas 42.punktā noteikto piedāvājumu iesniegšanas termiņu var samazināt par piecām dienām.

80. Uzaicinājumā norādītajā vietā un laikā uzaicinātais kandidāts iesniedz sākotnējo piedāvājumu un piedāvājuma nodrošinājumu (ja tas paredzēts), kas sagatavots un noformēts atbilstoši noteiktajām prasībām.

81. Pasūtītājs veic sarunas ar pretendentiem par to sākotnējiem un visiem turpmākajiem piedāvājumiem, lai izlabotu to saturu, izņemot galīgos piedāvājumus. Sarunas nevar notikt par pasūtītāja noteiktajām minimālajām prasībām un piedāvājumu izvērtēšanas kritērijiem.

82. Lai samazinātu apspriežamo piedāvājumu skaitu, konkursa procedūra ar sarunām var norisināties secīgos posmos, piemērojot paziņojumā par līgumu vai iepirkuma procedūras dokumentos norādītos piedāvājumu izvērtēšanas kritērijus. Minētā iespēja pasūtītājam jāparedz paziņojumā par līgumu vai iepirkuma procedūras dokumentos.

83. Pasūtītājs, balstoties uz sākotnējiem piedāvājumiem, iepirkuma līguma slēgšanas tiesības var piešķirt bez sarunām, ja tas paziņojumā par līgumu ir to paredzējis.

84. Sarunu laikā pasūtītājs nodrošina vienlīdzīgu attieksmi pret visiem pretendentiem. Pasūtītājs sniedz pretendentiem informāciju nediskriminējošā veidā, tādējādi radot kādam pretendentam priekšrocības.

85. Pasūtītājs rakstiski informē visus pretendentus, kuru piedāvājumi nav izslēgti saskaņā ar šā nolikuma 83.punktu, par visām tehnisko specifikāciju vai citu iepirkuma procedūras dokumentu izmaiņām. Pasūtītājs nodrošina, ka pretendentu rīcībā ir pietiekams laiks, lai tie varētu izmainīt un atkārtoti iesniegt grozītos piedāvājumus.

86. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, kandidāts to norāda savā sākotnējā, turpmākajā un galējā piedāvājumā. Pasūtītājs neatklāj citiem pretendentiem konfidenciālu informāciju, ko tā rīcībā nodevis pretendents.

87. Ja pasūtītājs plāno pabeigt sarunas, tas informē atlikušos pretendentus un nosaka vienotu termiņu jebkuru jaunu vai pārskatītu piedāvājumu iesniegšanai. Pasūtītājs pārliecinās, ka galīgie piedāvājumi atbilst pasūtītāja izvirzītajām minimālajām un iepirkuma procedūras dokumentos noteiktajām prasībām.

88. Pasūtītājs izvēlas piedāvājumu vai piedāvājumus saskaņā ar izraudzīto piedāvājuma izvērtēšanas kritēriju vai kritērijiem.

89. Pasūtītājs veic piedāvājumu izvērtēšanu saskaņā ar Publisko iepirkumu likuma 41., 42., 43., 51. un 53.pantu un pēc izvērtēšanas pieņem lēmumu par iepirkuma līguma slēgšanas tiesību piešķiršanu. Ja saskaņā ar uzaicinājumu iepirkuma priekšmets ir sadalīts daļās, pasūtītājs pieņem lēmumu piešķirt iepirkuma līguma slēgšanas tiesības par katru daļu atsevišķi.

90. Pasūtītājs informē visus pretendentus par pieņemto lēmumu Publisko iepirkumu likuma 37.panta noteiktajā kārtībā.

91. Pasūtītājs, informējot par rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

92. Pasūtītājs sagatavo iepirkuma procedūras ziņojumu (turpmāk – ziņojums) un publicē to pircēja profilā piecu darbdienu laikā pēc tam, kad pieņemts lēmums par iepirkuma procedūras rezultātiem. Ziņojumā iekļauj vismaz šādu informāciju:

92.1. pasūtītāja nosaukums un adrese, iepirkuma identifikācijas numurs, iepirkuma procedūras veids un tās izvēles pamatojums, kā arī līguma vai vispārīgās vienošanās priekšmets un līgumcena;

92.2. datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Iepirkumu uzraudzības biroja tīmekļvietnē;

92.3. iepirkuma komisijas sastāvs un tās izveidošanas pamatojums;

92.4. kandidātiem noteiktās kvalifikācijas prasības, piedāvājuma izvērtēšanas kritērijs vai kritēriji, kā arī to īpatsvars nozīmīguma secībā;

92.5. pieteikumu un sākotnējo piedāvājumu iesniegšanas termiņš, kā arī pamatojums termiņa saīsinājumam, ja pasūtītājs saīsinājis termiņu;

92.6. to piegādātāju nosaukumi, kuri pieteikušies uz kandidātu atlasi, un to pretendentu nosaukumi, kuri ir iesnieguši piedāvājumus, kā arī piedāvātās cenas;

92.7. kandidātu skaita samazināšanas gadījumā norāda izraudzīto kandidātu nosaukumus un to izraudzīšanās iemeslus, noraidīto kandidātu nosaukumus un to noraidīšanas iemeslus;

92.8. piedāvājumu skaita samazināšanas gadījumā norāda izraudzīto pretendentu nosaukumus un to izraudzīšanās iemeslus, noraidīto pretendentu nosaukumus un to noraidīšanas iemeslus;

92.9. pieteikumu atvēršanas vieta, datums un laiks;

92.10. sarunu posmi un rezultāti;

92.11. tā pretendenta (vai pretendentu) nosaukums, ar kuru (vai kuriem) nolemts slēgt iepirkuma līgumu, līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei;

92.12. informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi;

92.13. pamatojums lēmumam par noraidītajiem pretendentiem, kā arī par iepirkuma procedūras dokumentiem neatbilstošajiem piedāvājumiem;

92.14. lēmuma pamatojums, ja pasūtītājs pieņēmis lēmumu pārtraukt iepirkuma procedūru;

92.15. piedāvājuma noraidīšanas pamatojums, ja pasūtītājs atzinis piedāvājumu par nepamatoti lētu;

92.16. iemesli, ja attiecināms, kuru dēļ piedāvājumu iesniegšanai ir izmantoti nevis elektroniski, bet citi saziņas līdzekļi;

92.17. konstatētie interešu konflikti un pasākumi, kas veikti saistībā ar tiem.

93. Pasūtītājs slēdz iepirkuma līgumu vai vispārīgo vienošanos un ievieto to pircēja profilā Publisko iepirkumu likuma 60.panta noteiktajā kārtībā.

94. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu iepirkuma līguma slēgšanas tiesības piešķirt nākamajam pretendentu, kurš piedāvājis zemāko cenu vai izmaksas vai kura piedāvājums saņēmis nākamo augstāko novērtējumu, vai pārtraukt konkursa procedūru ar sarunām, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis zemāko cenu vai izmaksas vai kuras piedāvājums saņēmis nākamo augstāko novērtējumu, bet tas atsakās slēgt iepirkuma līgumu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

95. Pirms lēmuma pieņemšanas par iepirkuma līguma noslēgšanu ar nākamo pretendentu, kurš piedāvājis zemāko cenu vai izmaksas vai kura piedāvājums saņēmis nākamo augstāko novērtējumu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

96. Pasūtītājs 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, sagatavo un iesniedz publikāciju vadības sistēmā publicēšanai paziņojumu par līguma slēgšanas tiesību piešķiršanu saskaņā ar Publisko iepirkumu likuma 29. un 34.pantu.

97. Pasūtītājs paziņojumu par līguma slēgšanas tiesību piešķiršanu var iesniegt publicēšanai attiecībā uz katru daļu atsevišķi.

**2.4. Konkursa dialogs**

98. Pirms tiek publicēts paziņojums par līgumu, konkursa dialogam tiek sagatavots kandidātu atlases nolikums konkursa dialogam. Nolikumā ietver:

98.1. iepirkuma identifikācijas numuru;

98.2. pasūtītāja nosaukumu, adresi un citus rekvizītus, ja nepieciešams;

98.3. iepirkuma priekšmeta aprakstu tādā detalizācijā, lai piegādātājiem tiek sniegta pietiekama informācija, lai tie varētu izlemt par dalību iepirkuma procedūrā, atbilstošāko CPV kodu vai kodus un paredzamo līgumcenu, ja tāda ir nosakāma;

98.4. pieteikumu iesniegšanas un atvēršanas vietu, datumu, laiku un kārtību;

98.5. prasības attiecībā uz pieteikuma noformējumu un iesniegšanu;

98.6. Publisko iepirkumu likuma 42.panta noteikumus vai atsauci uz Publisko iepirkumu likuma 42.pantu;

98.7. prasības attiecībā uz kandidāta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām;

98.8. kandidātu vērtēšanas sistēmas metodiku, ja tiek piemērota kandidātu skaita samazināšana;

98.9. citu informāciju par kandidātu atlasi;

98.10. dialoga norises paredzamo laika grafiku;

98.11. piedāvājumu izvērtēšanas kritērijus (izvēlas cenu vai izmaksas un ar iepirkuma līguma priekšmetu saistītus kvalitātes kritērijus);

98.12. godalgas vai maksājumi, kas paredzēti konkursa dialoga dalībniekiem;

98.13. pasūtītāja vajadzības un minimālās prasības, kuras jāizpilda visiem piedāvājumiem.

99. Pieteikumu iesniegšanas minimālais termiņš ir 30 dienas no dienas, kad publicēts paziņojums par līgumu, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, pieteikumu iesniegšanas minimālais termiņš ir 20 dienas no dienas, kad publicēts paziņojums par līgumu.

100. Pasūtītājs var iepriekš paredzēt kandidātu skaitu, kas tiks uzaicināti piedalīties dialogā, ja vien pietiekams atbilstošu kandidātu skaits ir pieejams. Paziņojumā par līgumu (ja attiecīgā paziņojuma veidlapa šādu informāciju paredz) un kandidātu atlases nolikumā pasūtītājs norāda objektīvus un nediskriminējošus kritērijus vai noteikumus, ko tas ir nolēmis piemērot, kā arī minimālo un, ja nepieciešams, maksimālo kandidātu skaitu, kādu paredzēts uzaicināt. Konkursa dialoga gadījumā pasūtītājs uzaicina vismaz trīs kandidātus, bet to skaits nedrīkst būt mazāks par to kandidātu skaitu, kāds paredzēts paziņojumā par līgumu. Kandidātu skaitu izvēlas pietiekami lielu, lai nodrošinātu konkurenci.

101. Pēc tam, kad iepirkuma komisija ir apstiprinājusi kandidātu atlases nolikumu, pasūtītājs konkursa dialoga izsludināšanai sagatavo paziņojumu par līgumu un iesniedz publikāciju vadības sistēmā.

102. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, sākot ar konkursa dialoga izsludināšanas brīdi. Pasūtītājs iepirkuma procedūras dokumentiem nodrošina piekļuvi, izsniedz tos un sniedz par tiem papildu informāciju saskaņā ar Publisko iepirkumu likuma 35.pantu.

103. Pasūtītājs, izdarot grozījumus iepirkuma procedūras dokumentos, ņem vērā Publisko iepirkumu likuma 28.panta otro daļu, 35.panta trešo daļu un 36.panta ceturto daļu. Pasūtītājs var pagarināt pieteikumu iesniegšanas termiņu, ņemot vērā Publisko iepirkumu likuma 28.panta otro daļu un 35.panta ceturto daļu.

104. Kandidātu atlases nolikumā norādītajā laikā un vietā pasūtītājs rīko pieteikumu atvēršanu. Pieteikumu atvēršana ir atklāta.

105. Pieteikumus atver to iesniegšanas secībā. Pēc pieteikumu atvēršanas pasūtītājs nosauc kandidātu, pieteikuma iesniegšanas datumu un laiku.

106. Pasūtītājs pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kvalifikācijas prasībām, kā arī saskaņā ar kandidātu vērtēšanas sistēmas metodiku, ja tiek piemērota kandidātu skaita samazināšana.

107. Ja to kandidātu skaits, kuri atbilst kvalifikācijas prasībām, ir mazāks par noteikto skaitu, pasūtītājs ir tiesīgs turpināt iepirkuma procedūru, uzaicinot atlasītos kandidātus iesniegt piedāvājumu. Pasūtītājs nav tiesīgs pieaicināt tādus piegādātājus, kuri nav iesnieguši pieteikumus vai neatbilst noteiktajām prasībām.

108. Ja tikai viens kandidāts atbilst visām kandidātu atlases nolikumā vai paziņojumā par līgumu noteiktajām kandidātu atlases prasībām, pasūtītājs pieņem lēmumu pārtraukt iepirkuma procedūru.

109. Pasūtītājs informē visus kandidātus par pieņemto lēmumu Publisko iepirkumu likuma 37.panta noteiktajā kārtībā.

110. Pasūtītājs rakstveidā vienlaikus uzaicina visus atlasītos kandidātus uzsākt dialogu, kura mērķis ir noteikt un aprakstīt līdzekļus, kuri vislabāk piemēroti pasūtītāja vajadzību apmierināšanai. Dialoga laikā pasūtītājs ar izraudzītajiem kandidātiem var apspriest visus iepirkuma aspektus.

111. Uzaicinājumā uzsākt dialogu iekļaujama vismaz šāda informācija:

111.1. atsauce uz publicēto paziņojumu par līgumu;

111.2. informācija par dialoga uzsākšanas vietu, laiku un valoda vai valodas, kuras paredzēts lietot;

111.3. ja nepieciešams, norāde uz jebkādiem papildu dokumentiem, kas iesniedzami, lai pārbaudītu iesniegtos apliecinājumus saskaņā ar šā likuma 41.pantu vai papildinātu minētajā pantā norādīto informāciju saturošus dokumentus;

111.4. piedāvājumu izvērtēšanas kritēriji un to īpatsvars nozīmīguma secībā, ja tas nav noteikti paziņojumā par līgumu;

111.5. informācija par iepirkuma priekšmetu, tehniskās specifikācijas vai citi nepieciešamie dokumenti vai arī tīmekļvietne, kurā ir pieejami šie dokumenti, ja pasūtītājs nodrošina brīvu un tiešu elektronisko pieeju iepirkuma procedūras dokumentiem un visiem papildus nepieciešamajiem dokumentiem;

111.6. pasūtītāja vajadzības un noteiktās minimālās prasības, kuras jāizpilda visiem piedāvājumiem.

112. Dialoga laikā pasūtītājs nodrošina vienlīdzīgu attieksmi pret visiem pretendentiem. Pasūtītājs sniedz pretendentiem informāciju nediskriminējošā veidā, tādējādi radot kādam pretendentam priekšrocības.

113. Ja attiecībā uz kandidāta sniegto informāciju dialogā nepieciešams ievērot komercnoslēpumu, kandidāts to norāda rakstiski, uzskaitot, kāda informācija ir uzskatāma par komercnoslēpumu. Pasūtītājs bez pretendenta piekrišanas neatklāj citiem pretendentiem tā piedāvātos risinājumus vai kādu citu konfidenciālu informāciju, ko tā rīcībā nodevis pretendents.

114. Lai samazinātu apspriežamo risinājumu skaitu, konkursa dialogs var norisināties secīgos posmos, piemērojot paziņojumā par līgumu vai iepirkuma procedūras dokumentos norādītos piedāvājumu izvērtēšanas kritērijus. Minētā iespēja pasūtītājam jāparedz paziņojumā par līgumu vai iepirkuma procedūras dokumentos.

115. Pasūtītājs dialogu turpina tik ilgi, līdz tiek noteikts risinājums vai risinājumi, kas apmierina pasūtītāja vajadzības.

116. Pasūtītājs informē kandidātus par dialoga noslēgšanos un uzaicina atlikušos kandidātus iesniegt galīgos piedāvājumus, kas pamatojas uz dialoga laikā iesniegtajiem un precizētajiem risinājumiem.

117. Uzaicinājumā iesniegt galīgo piedāvājumu iekļaujama vismaz šāda informācija:

117.1. atsauce uz publicēto paziņojumu par līgumu;

117.2. galīgo piedāvājumu iesniegšanas termiņš, adrese, uz kuru sūtāmi galīgie piedāvājumi, un valoda vai valodas, kādās galīgai piedāvājums iesniedzams;

117.3. galīgā piedāvājuma noformējuma un iesniegšanas prasības, finanšu piedāvājuma forma;

117.4. saistību izpildes nodrošinājuma apmērs un iesniegšanas noteikumi, ja tāds paredzēts;

117.5. ja nepieciešams, norāde uz jebkādiem papildu dokumentiem, kas iesniedzami, lai pārbaudītu iesniegtos apliecinājumus saskaņā ar šā likuma 41.pantu vai papildinātu minētajā pantā norādīto informāciju saturošus dokumentus;

117.6. piedāvājumu izvērtēšanas kritēriji un to īpatsvars nozīmīguma secībā, ja tas nav noteikti paziņojumā par līgumu;

117.7. pasūtītāja noteiktās minimālās prasības, kuras jāizpilda visiem piedāvājumiem;

117.8. iepirkuma līguma vai vispārīgās vienošanās projekts.

118. Pasūtītājs, nosakot galīgo piedāvājumu iesniegšanas termiņu, ņem vērā Publisko iepirkumu likuma 35.pantā noteikto.

119. Uzaicinājumā norādītajā vietā un laikā uzaicinātais kandidāts iesniedz galīgo piedāvājumu un piedāvājuma nodrošinājumu (ja tas paredzēts), kas sagatavots un noformēts atbilstoši noteiktajām prasībām. Kandidāts galīgajā piedāvājumā iekļauj visus projekta īstenošanai noteiktos un vajadzīgos elementus.

120. Pasūtītājs ir tiesīgs lūgt, lai pretendents paskaidro, precizē un uzlabo sava piedāvājuma elementus, un apstiprina piedāvājumā minēto saistību uzņemšanos. Šāda paskaidrošana, precizēšana un uzlabošana vai papildu informācija, un saistību apstiprināšana nedrīkst radīt izmaiņas piedāvājuma galvenajos nosacījumos, kas iekļauti piedāvājumā vai uzaicinājumā iesniegt galīgo piedāvājumu, un tādējādi ierobežot konkurenci un veicināt diskrimināciju.

121. Pasūtītājs pārliecinās, ka galīgie piedāvājumi atbilst pasūtītāja vajadzībām un izvirzītajām minimālajām un iepirkuma procedūras dokumentos noteiktajām prasībām.

122. Pasūtītājs izvēlas piedāvājumu vai piedāvājumus saskaņā ar izraudzītajiem piedāvājumu izvērtēšanas kritērijiem.

123. Pasūtītājs veic piedāvājumu izvērtēšanu saskaņā ar Publisko iepirkumu likuma 41., 42., 43., 51. un 53.pantu.

124. Pasūtītājs var ar pretendentu, kura piedāvājums saņēmis visaugstāko novērtējumu un kuram būtu piešķiramas iepirkuma līguma slēgšanas tiesības, rīkot sarunas, lai vienotos par iepirkuma līguma galīgajiem noteikumiem, apstiprinātu finansiālās saistības vai apspriestu citus piedāvājuma noteikumus. Sarunu rezultātā nedrīkst tikt izmainīts piedāvājums vai iepirkuma svarīgi aspekti, tajā skaitā pasūtītāja vajadzības un noteiktās prasības, un ierobežota konkurence un veicināta diskriminācija.

125. Pēc šo noteikumu 124.punktā minētajām sarunām, ja tādas notiek, pasūtītājs pieņem lēmumu par iepirkuma līguma slēgšanas tiesību piešķiršanu. Ja iepirkuma priekšmets ir sadalīts daļās, pasūtītājs pieņem lēmumu piešķirt iepirkuma līguma slēgšanas tiesības par katru daļu atsevišķi.

126. Pasūtītājs informē visus pretendentus par pieņemto lēmumu Publisko iepirkumu likuma 37.panta noteiktajā kārtībā.

127. Pasūtītājs, informējot par rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

128. Pasūtītājs sagatavo iepirkuma procedūras ziņojumu (turpmāk – ziņojums) un publicē to pircēja profilā piecu darbdienu laikā pēc tam, kad pieņemts lēmums par iepirkuma procedūras rezultātiem. Ziņojumā iekļauj vismaz šādu informāciju:

128.1. pasūtītāja nosaukums un adrese, iepirkuma identifikācijas numurs, iepirkuma procedūras veids un tās izvēles pamatojums, kā arī līguma vai vispārīgās vienošanās priekšmets un līgumcena;

128.2. datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Iepirkumu uzraudzības biroja tīmekļvietnē;

128.3. iepirkuma komisijas sastāvs un tās izveidošanas pamatojums;

128.4. kandidātiem noteiktās kvalifikācijas prasības, piedāvājuma izvērtēšanas kritēriji, kā arī to īpatsvars nozīmīguma secībā;

128.5. pieteikumu iesniegšanas termiņš, atvēršanas vieta, datums un laiks;

128.6. to piegādātāju nosaukumi, kuri pieteikušies uz kandidātu atlasi, un to pretendentu nosaukumi, kuri ir iesnieguši galīgos piedāvājumus, kā arī piedāvātās cenas;

128.7. kandidātu skaita samazināšanas gadījumā norāda izraudzīto kandidātu nosaukumus un to izraudzīšanās iemeslus, noraidīto kandidātu nosaukumus un to noraidīšanas iemeslus;

128.8. risinājumu skaita samazināšanas gadījumā norāda izraudzīto kandidātu nosaukumus un to izraudzīšanās iemeslus, noraidīto kandidātu nosaukumus un to noraidīšanas iemeslus;

128.9. dialoga posmi un rezultāti;

128.10. tā pretendenta (vai pretendentu) nosaukums, ar kuru (vai kuriem) nolemts slēgt iepirkuma līgumu, līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei;

128.11. informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi;

128.12. pamatojums lēmumam par noraidītajiem pretendentiem, kā arī par iepirkuma procedūras dokumentiem neatbilstošajiem piedāvājumiem;

128.13. lēmuma pamatojums, ja pasūtītājs pieņēmis lēmumu pārtraukt iepirkuma procedūru;

128.14. piedāvājuma noraidīšanas pamatojums, ja pasūtītājs atzinis piedāvājumu par nepamatoti lētu;

128.15. iemesli, ja attiecināms, kuru dēļ piedāvājumu iesniegšanai ir izmantoti nevis elektroniski, bet citi saziņas līdzekļi;

128.16. konstatētie interešu konflikti un pasākumi, kas veikti saistībā ar tiem.

129. Pasūtītājs slēdz iepirkuma līgumu vai vispārīgo vienošanos un ievieto to pircēja profilā Publisko iepirkumu likuma 60.panta noteiktajā kārtībā.

130. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu iepirkuma līguma slēgšanas tiesības piešķirt nākamajam pretendentu, kura piedāvājums saņēmis nākamo augstāko novērtējumu, vai pārtraukt konkursa dialogu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kura piedāvājums saņēmis nākamo augstāko novērtējumu, bet tas atsakās slēgt iepirkuma līgumu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

131. Pirms lēmuma pieņemšanas par iepirkuma līguma noslēgšanu ar nākamo pretendentu, kura piedāvājums saņēmis nākamo augstāko novērtējumu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

132. Pasūtītājs 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, sagatavo un iesniedz publikāciju vadības sistēmā publicēšanai paziņojumu par līguma slēgšanas tiesību piešķiršanu saskaņā ar Publisko iepirkumu likuma 29. un 34.pantu.

133. Pasūtītājs paziņojumu par līguma slēgšanas tiesību piešķiršanu var iesniegt publicēšanai attiecībā uz katru daļu atsevišķi.

**2.5. Inovācijas partnerības procedūra**

134. Inovācijas partnerības procedūru pasūtītājs piemēro, ja tam ir vajadzība pēc inovatīva produkta, pakalpojuma vai būvdarbiem un to nevar apmierināt, iegādājoties jau tirgū esošas preces, pakalpojumus vai būvdarbus. Inovācijas partnerības procedūras ietvaros pasūtītājs izveido ilgtermiņa inovācijas partnerību jauna inovatīva produkta, pakalpojuma vai būvdarbu izstrādei un turpmākai iegādei.

135. Pirms tiek publicēts paziņojums par līgumu, inovācijas partnerības procedūrai tiek sagatavots kandidātu atlases nolikums. Nolikumā ietver:

135.1. iepirkuma identifikācijas numuru;

135.2. pasūtītāja nosaukumu, adresi un citus rekvizītus, ja nepieciešams;

135.3. iepirkuma priekšmeta vai pasūtītāja vajadzību aprakstu tādā detalizācijā, lai piegādātājiem tiek sniegta pietiekama informācija, lai tie varētu izlemt par dalību iepirkuma procedūrā, atbilstošāko CPV kodu vai kodus un paredzamo līgumcenu, ja tāda ir nosakāma;

135.4. pieteikumu iesniegšanas un atvēršanas vietu, datumu, laiku un kārtību;

135.5. prasības attiecībā uz pieteikuma noformējumu un iesniegšanu;

135.6. Publisko iepirkumu likuma 42.panta noteikumus vai atsauci uz Publisko iepirkumu likuma 42.pantu;

135.7. prasības attiecībā uz kandidāta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām;

135.8. kandidātu vērtēšanas sistēmas metodiku, ja tiek piemērota kandidātu skaita samazināšana;

135.9. citu informāciju par kandidātu atlasi;

135.10. inovācijas partnerības paredzamos posmus;

135.11. piedāvājumu izvērtēšanas kritērijus (izvēlas cenu vai izmaksas un ar iepirkuma līguma priekšmetu saistītus kvalitātes kritērijus);

135.12. maksājumus, kas paredzēti inovāciju partnerības dalībniekiem;

135.13. apraksts par pasūtītājam nepieciešamajām inovācijām, pasūtītāja vajadzības un minimālās prasības, kuras jāizpilda visiem piedāvājumiem.

136. Pieteikumu iesniegšanas minimālais termiņš ir 30 dienas no dienas, kad publicēts paziņojums par līgumu, ja paredzamā līgumcena iepirkuma līgumam ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena iepirkuma līgumam ir mazāka par Ministru kabineta noteiktajām līgumcenu robežvērtībām, pieteikumu iesniegšanas minimālais termiņš ir 20 dienas no dienas, kad publicēts paziņojums par līgumu.

137. Pasūtītājs var iepriekš paredzēt kandidātu skaitu, kas tiks uzaicināti piedalīties inovācijas partnerībā, ja vien pietiekams atbilstošu kandidātu skaits ir pieejams. Paziņojumā par līgumu (ja attiecīgā paziņojuma veidlapa šādu informāciju paredz) un kandidātu atlases nolikumā pasūtītājs norāda objektīvus un nediskriminējošus kritērijus vai noteikumus, ko tas ir nolēmis piemērot, kā arī minimālo un, ja nepieciešams, maksimālo kandidātu skaitu, kādu paredzēts uzaicināt. Inovāciju partnerības procedūras gadījumā pasūtītājs uzaicina vismaz trīs kandidātus, bet to skaits nedrīkst būt mazāks par to kandidātu skaitu, kāds paredzēts paziņojumā par līgumu. Kandidātu skaitu izvēlas pietiekami lielu, lai nodrošinātu konkurenci.

138. Kandidātu atlasē pasūtītājs izmanto kritērijus, kas attiecas uz kandidāta spēju pētniecības un izstrādes jomā un inovatīvu risinājumu izstrādē un īstenošanā.

139. Pēc tam, kad iepirkuma komisija ir apstiprinājusi kandidātu atlases nolikumu, pasūtītājs inovācijas partnerības izsludināšanai sagatavo paziņojumu par līgumu un iesniedz publikāciju vadības sistēmā.

140. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, sākot ar inovācijas partnerības izsludināšanas brīdi. Pasūtītājs iepirkuma procedūras dokumentiem nodrošina piekļuvi, izsniedz tos un sniedz par tiem papildu informāciju saskaņā ar Publisko iepirkumu likuma 35.pantu.

141. Pasūtītājs, izdarot grozījumus iepirkuma procedūras dokumentos, ņem vērā Publisko iepirkumu likuma 28.panta otro daļu, 35.panta trešo daļu un 36.panta ceturto daļu. Pasūtītājs var pagarināt pieteikumu iesniegšanas termiņu, ņemot vērā Publisko iepirkumu likuma 28.panta otro daļu un 35.panta ceturto daļu.

142. Kandidātu atlases nolikumā norādītajā laikā un vietā pasūtītājs rīko pieteikumu atvēršanu. Pieteikumu atvēršana ir atklāta.

143. Pieteikumus atver to iesniegšanas secībā. Pēc pieteikumu atvēršanas pasūtītājs nosauc kandidātu, pieteikuma iesniegšanas datumu un laiku.

144. Pasūtītājs pēc pieteikumu iesniegšanas termiņa beigām atlasa kandidātus saskaņā ar kandidātu atlases nolikumā noteiktajām kvalifikācijas prasībām, kā arī saskaņā ar kandidātu vērtēšanas sistēmas metodiku, ja tiek piemērota kandidātu skaita samazināšana.

145. Ja to kandidātu skaits, kuri atbilst kvalifikācijas prasībām, ir mazāks par noteikto skaitu, pasūtītājs ir tiesīgs turpināt iepirkuma procedūru, uzaicinot atlasītos kandidātus iesniegt piedāvājumu. Pasūtītājs nav tiesīgs pieaicināt tādus piegādātājus, kuri nav iesnieguši pieteikumus vai neatbilst noteiktajām prasībām.

146. Pasūtītājs informē visus kandidātus par pieņemto lēmumu Publisko iepirkumu likuma 37.panta noteiktajā kārtībā.

147. Pasūtītājs rakstveidā vienlaikus uzaicina visus atlasītos kandidātus iesniegt sākotnējos piedāvājumus (pētniecības un inovācijas projektus). Uzaicinājumā iesniegt sākotnējos piedāvājumus iekļaujama vismaz šāda informācija:

147.1. atsauce uz publicēto paziņojumu par līgumu;

147.2. sākotnējo piedāvājumu iesniegšanas termiņš, adrese, uz kuru sūtāmi sākotnējie piedāvājumi, un valoda vai valodas, kādās sākotnējais piedāvājums iesniedzams;

147.3. sākotnējā piedāvājuma noformējuma un iesniegšanas prasības, finanšu piedāvājuma forma, norāde par sarunu uzsākšanas vietu un laiku, un informācija par sarunās apspriežamajiem piedāvājuma aspektiem;

147.4. ja nepieciešams, norāde uz jebkādiem papildu dokumentiem, kas iesniedzami, lai pārbaudītu iesniegtos apliecinājumus saskaņā ar šā likuma 41.pantu vai papildinātu minētajā pantā norādīto informāciju saturošus dokumentus;

147.5. piedāvājumu izvērtēšanas kritēriji un to īpatsvars nozīmīguma secībā, ja tas nav noteikts paziņojumā par līgumu;

147.6. apraksts par pasūtītājam nepieciešamajām inovācijām, pasūtītāja vajadzībām un minimālajām prasībām, kuras jāizpilda visiem piedāvājumiem, un citi nepieciešamie dokumenti sākotnējā piedāvājuma sagatavošanai vai arī tīmekļvietne, kurā ir pieejami šie dokumenti, ja pasūtītājs nodrošina brīvu un tiešu elektronisko pieeju iepirkuma procedūras dokumentiem un visiem papildus nepieciešamajiem dokumentiem;

147.7. intelektuālā īpašuma tiesību regulējums attiecībā uz kandidātu iesniegtajiem pētniecībās un inovācijas projektiem.

148. Pasūtītājs, nosakot sākotnējo piedāvājumu iesniegšanas termiņu, ņem vērā laiku, kāds nepieciešams sākotnējo piedāvājumu sagatavošanai.

149. Pasūtītājs rīko sarunas ar pretendentiem par to iesniegtajiem sākotnējiem un visiem turpmākajiem piedāvājumiem, izņemot galīgos piedāvājumus, lai uzlabotu to saturu. Sarunas nevar notikt par minimālajām prasībām un iepirkuma līguma slēgšanas tiesību piešķiršanas kritērijiem. Sarunu laikā pasūtītājs nodrošina vienlīdzīgu attieksmi pret visiem pretendentiem, neizpauž konfidenciālu informāciju, ko tā rīcībā nodevuši pretendenti. Pasūtītājs sniedz pretendentiem informāciju nediskriminējošā veidā, tādējādi radot kādam dalībniekam priekšrocības.

150. Pasūtītājs izvēlas piedāvājumu vai piedāvājumus saskaņā ar izraudzītajiem piedāvājumu izvērtēšanas kritērijiem.

151. Pasūtītājs var izlemt izveidot inovācijas partnerību ar vienu vai vairākiem pretendentiem, kuru veic atsevišķas pētnieciskās un izstrādes darbības. Pasūtītājs rakstveidā vienlaikus uzaicina visus atlasītos pretendentus piedalīties inovācijas partnerības procedūrā.

152. Inovācijas partnerības mērķis ir inovatīva produkta, pakalpojuma vai būvdarbu izstrāde un no tās izrietošo piegāžu, pakalpojumu vai būvdarbu sekojoša iegāde, ar noteikumu, ka tie atbilst rezultātu līmeņiem un maksimālajām izmaksām, par kurām vienojies pasūtītājs un inovāciju partnerības procedūras dalībnieki.

153. Inovācijas partnerības procesa norisei pasūtītājs slēdz ar pretendentiem vai pretendentu inovācijas partnerības līgumu. Pretendents noslēdzot inovācijas partnerības līgumu kļūst par inovācijas partnerības dalībnieku.

154. Inovācijas partnerība sastāv no secīgiem posmiem, kas atbilst pētniecības un inovācijas procesa soļiem, kas var ietvert produktu izgatavošanu, pakalpojumu sniegšanu vai būvdarbu pabeigšanu. Inovācijas partnerībā nosaka starpposma mērķus, kas jāsasniedz inovācijas partnerības dalībniekiem, un paredz atlīdzības izmaksāšanu atbilstīgās maksājumu daļās. Pamatojoties uz minētajiem mērķiem, pasūtītājs pēc katra posma var nolemt izbeigt inovācijas partnerību vai – gadījumā, ja inovācijas partnerību veido vairāki dalībnieki, – samazināt dalībnieku skaitu, izbeidzot atsevišķus inovācijas partnerības līgumus, ar noteikumu, ka pasūtītājs iepirkuma procedūras dokumentos ir norādījusi minētās iespējas un to izmantošanas nosacījumus.

155. Inovācijas partnerības procedūras laikā pasūtītājs nodrošina vienlīdzīgu attieksmi pret visiem tās dalībniekiem. Pasūtītājs sniedz inovācijas partnerības dalībniekiem informāciju nediskriminējošā veidā, tādējādi radot kādam dalībniekam priekšrocības.

156. Ja attiecībā uz dalībnieka sniegto informāciju inovācijas partnerības procedūrā nepieciešams ievērot komercnoslēpumu, dalībnieks to norāda rakstiski, uzskaitot, kāda informācija ir uzskatāma par komercnoslēpumu.

157. Pasūtītājs bez dalībnieka piekrišanas neatklāj citiem dalībniekiem tā piedāvātos risinājumus vai kādu citu konfidenciālu informāciju, ko tā rīcībā nodevis dalībnieks.

158. Lai samazinātu apspriežamo piedāvājumu skaitu, inovāciju partnerības procedūra var norisināties secīgos posmos, piemērojot paziņojumā par līgumu vai iepirkuma procedūras dokumentos norādītos piedāvājumu izvērtēšanas kritērijus. Minētā iespēja pasūtītājam jāparedz paziņojumā par līgumu vai iepirkuma procedūras dokumentos.

159. Pasūtītājs inovācijas partnerības procedūru turpina tik ilgi, līdz tiek noteikts risinājums vai risinājumi, kas apmierina pasūtītāja vajadzības un atbilst izvirzītajām minimālajām prasībām. Šādā gadījumā pasūtītājs uzaicina inovācijas partnerības dalībniekus iesniegt piedāvājumus izstrādātā risinājuma ieviešanai (preces piegādei, pakalpojuma sniegšanai vai būvdarbiem).

160. Pasūtītājs izvērtē piedāvājumus atbilstoši paziņojumā par līgumu vai iepirkuma procedūras dokumentos noteiktajiem iepirkuma līguma tiesību piešķiršanas kritērijiem un pieņem lēmumu par iepirkuma līguma slēgšanas tiesību piešķiršanu. Ja iepirkuma priekšmets ir sadalīts daļās, pasūtītājs pieņem lēmumu piešķirt iepirkuma līguma slēgšanas tiesības par katru daļu atsevišķi.

161. Pasūtītājs informē visus inovācijas partnerības dalībniekus par pieņemto lēmumu Publisko iepirkumu likuma 37.panta noteiktajā kārtībā.

162. Pasūtītājs, informējot par rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

163. Pasūtītājs sagatavo iepirkuma procedūras ziņojumu (turpmāk – ziņojums) un publicē to pircēja profilā piecu darbdienu laikā pēc tam, kad pieņemts lēmums par iepirkuma procedūras rezultātiem. Ziņojumā iekļauj vismaz šādu informāciju:

163.1. pasūtītāja nosaukums un adrese, iepirkuma identifikācijas numurs, iepirkuma procedūras veids un tās izvēles pamatojums, kā arī līguma vai vispārīgās vienošanās priekšmets un līgumcena;

163.2. datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Iepirkumu uzraudzības biroja tīmekļvietnē;

163.3. iepirkuma komisijas sastāvs un tās izveidošanas pamatojums;

163.4. kandidātiem noteiktās kvalifikācijas prasības, piedāvājuma izvērtēšanas kritēriji, kā arī to īpatsvars nozīmīguma secībā;

163.5. pieteikumu iesniegšanas termiņš, atvēršanas vieta, datums un laiks;

163.6. to piegādātāju nosaukumi, kuri pieteikušies uz kandidātu atlasi, un to pretendentu nosaukumi, kuri ir iesnieguši galīgos piedāvājumus, kā arī piedāvātās cenas;

163.7. kandidātu skaita samazināšanas gadījumā norāda izraudzīto kandidātu nosaukumus un to izraudzīšanās iemeslus, noraidīto kandidātu nosaukumus un to noraidīšanas iemeslus;

163.8. risinājumu skaita samazināšanas gadījumā norāda izraudzīto pretendentu nosaukumus un to izraudzīšanās iemeslus, noraidīto pretendentu nosaukumus un to noraidīšanas iemeslus;

163.9. inovācijas partnerības posmi un rezultāti;

163.10. tā dalībnieka (vai dalībnieku) nosaukums, ar kuru (vai kuriem) nolemts slēgt iepirkuma līgumu, līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei;

163.11. informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi;

163.12. pamatojums lēmumam par noraidītajiem pretendentiem un dalībniekiem, kā arī par iepirkuma procedūras dokumentiem neatbilstošajiem piedāvājumiem un risinājumiem;

163.13. lēmuma pamatojums, ja pasūtītājs pieņēmis lēmumu pārtraukt iepirkuma procedūru;

163.14. piedāvājuma noraidīšanas pamatojums, ja pasūtītājs atzinis piedāvājumu par nepamatoti lētu;

163.15. iemesli, ja attiecināms, kuru dēļ piedāvājumu iesniegšanai ir izmantoti nevis elektroniski, bet citi saziņas līdzekļi;

163.16. konstatētie interešu konflikti un pasākumi, kas veikti saistībā ar tiem.

164. Pasūtītājs slēdz iepirkuma līgumu vai vispārīgo vienošanos un ievieto to pircēja profilā Publisko iepirkumu likuma 60.panta noteiktajā kārtībā.

165. Ja izraudzītais dalībnieks atsakās slēgt iepirkuma līgumu ar pasūtītāju, pasūtītājs pieņem lēmumu iepirkuma līguma slēgšanas tiesības piešķirt nākamajam dalībniekam, kura piedāvājums saņēmis nākamo augstāko novērtējumu, vai pārtraukt inovācijas partnerības procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kura piedāvājums saņēmis nākamo augstāko novērtējumu, bet tas atsakās slēgt iepirkuma līgumu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

166. Pirms lēmuma pieņemšanas par iepirkuma līguma noslēgšanu ar nākamo pretendentu, kura piedāvājums saņēmis nākamo augstāko novērtējumu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

167. Pasūtītājs 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, sagatavo un iesniedz publikāciju vadības sistēmā publicēšanai paziņojumu par līguma slēgšanas tiesību piešķiršanu saskaņā ar Publisko iepirkumu likuma 29. un 34.pantu.

168. Pasūtītājs paziņojumu par līguma slēgšanas tiesību piešķiršanu var iesniegt publicēšanai attiecībā uz katru daļu atsevišķi.

**2.6. Sarunu procedūras norise**

160. Pasūtītājs var piemērot sarunu procedūru, ja tā atbilst vismaz vienam no Publisko iepirkumu likuma 8.panta septītajā daļā uzskaitītajiem gadījumiem.

161. Pasūtītājs uzaicina uz sarunām paša izraudzītus piegādātājus un ar vienu vai vairākiem no viņiem rīko sarunas par iepirkuma līguma noteikumiem.

162. Pasūtītājs var iesniegt publicēšanai brīvprātīgu paziņojumu par iepirkuma rezultātiem saskaņā ar Publisko iepirkumu likuma 30.pantu.

**2.7. Dinamiskā iepirkumu sistēma**

163. Dinamiskās iepirkumu sistēmas piemērošanas noteikumus pasūtītājs iekļauj slēgta konkursa iepirkuma procedūras dokumentos.

164. Dinamiskā iepirkumu sistēma var būt iedalīta preču, pakalpojumu vai būvdarbu kategorijās, kas ir objektīvi noteiktas, ņemot vērā iepirkuma raksturlielumus (iepirkuma līgumu maksimāli pieļaujamais apjoms, iepirkuma līguma izpildes ģeogrāfiskā teritorija), kurus plānots veikt attiecīgajā kategorijā.

165. Ja pasūtītājs sistēmu ir iedalījis šo noteikumu 164.punktā minētajās kategorijās, tas katrai kategorijai nosaka atbilstošas kandidātu atlases prasības.

166. Dinamiskajā iepirkumu sistēmā iekļauj visus kandidātus, kuri atbilst izvirzītajām kvalifikācijas prasībām. Kandidātu skaits nav ierobežojams.

167. Dinamiskās iepirkumu sistēmas piemērošanas gadījumā pieteikumu iesniegšanas minimālais iesniegšanas termiņš ir 30 dienas no dienas, kad publicēts paziņojums par līgumu. Pēc tam, kad pasūtītājs ir nosūtījis uzaicinājumu iesniegt piedāvājumu par pirmo konkrēto iepirkumu dinamiskās iepirkumu sistēmas ietvaros, pieteikumu iesniegšanas termiņš vairs netiek noteikts.

168. Dinamiskās iepirkumu sistēmas piemērošanas gadījumā piedāvājumu iesniegšanas minimālais termiņš ir vismaz 10 dienas no dienas, kad nosūtīts uzaicinājums iesniegt piedāvājumu.

169. Dinamiskās iepirkumu sistēmas norisē informācijas apmaiņa notiek tikai elektroniskā formā.

170. Lai izveidotu dinamisko iepirkumu sistēmu, pasūtītājs:

170.1. publicē paziņojumu par līgumu, norādot, ka tiek veidota dinamiskā iepirkumu sistēma, un tās spēkā esamības laiku;

170.2. iepirkuma procedūras dokumentos norāda sistēmas ietvaros paredzēto iepirkumu raksturu un paredzēto daudzumu, kā arī nepieciešamo informāciju par pašu sistēmu un tās darbību, izmantojamām elektroniskajām iekārtām, pieslēguma nosacījumiem un specifikācijām;

170.3. iepirkuma procedūras dokumentos norāda iedalījumu, ja tāds tiek noteikts, preču, pakalpojumu vai būvdarbu kategorijās un to raksturlielumus;

170.4. visā sistēmas darbības laikā (sākot ar paziņojuma par līgumu publicēšanu) piedāvā neierobežotu, tiešu un pilnīgu pieeju iepirkuma procedūras dokumentiem, izmantojot elektroniskos līdzekļus. Pasūtītājs paziņojumā norāda tīmekļvietni, kurā šādi dokumenti ir pieejami.

171. Pasūtītājs visā dinamiskās iepirkumu sistēmas darbības laikā dod iespēju jebkuram piegādātājam iesniegt dalības pieteikumu un tikt iekļautam sistēmā, ja tas atbilst noteiktajām kandidātu atlases prasībām. Pieteikumu izvērtē 10 darbdienu laikā no tā iesniegšanas dienas. Pasūtītājs var pagarināt pieteikuma vērtēšanas termiņu līdz 15 darbdienām, ja nepieciešams izskatīt papildu dokumentus vai kā citādi pārbaudīt, vai ir izpildīti kandidātu atlases kritēriji. Pasūtītājs var pagarināt pieteikumu vērtēšanas laiku, ja nav nosūtīts uzaicinājums iesniegt piedāvājumus un ja vērtēšanas laikā neviens uzaicinājums iesniegt piedāvājumus netiek izsūtīts. Šādā gadījumā pasūtītājam iepirkuma procedūras dokumentos jānorāda pieteikumu vērtēšanas pagarinājuma termiņš. Pasūtītājs nekavējoties informē piegādātāju par tā iekļaušanu dinamiskajā iepirkumu sistēmā vai par pieteikuma noraidīšanu.

172. Pasūtītājs uzaicina visus atlasītos kandidātus iesniegt piedāvājumus par katru konkrēto iepirkumu dinamiskajā iepirkumu sistēmā. Ja dinamiskā iepirkumu sistēma ir iedalīta preču, pakalpojumu vai būvdarbu kategorijās, pasūtītājs aicina katrā kategorijā atlasītos kandidātus iesniegt piedāvājumus attiecīgās kategorijas iepirkumos.

173. Pasūtītājs piešķir iepirkuma līguma slēgšanas tiesības piegādātājam, kurš iesniedzis atbilstošāko piedāvājumu saskaņā ar piedāvājumu izvērtēšanas kritēriju vai kritērijiem, kas noteikti iepirkuma procedūras dokumentos.

174. Pasūtītājs dinamiskās iepirkumu sistēmas darbības laikā var prasīt, lai dinamiskās iepirkumu sistēmas dalībnieki iesniedz apliecinājumu par atbilstību noteiktajām kandidātu atlases prasībām vai atjauno Eiropas vienotā iepirkuma procedūras dokumentā iekļauto informāciju. Dinamiskās iepirkumu sistēmas dalībnieki iesniedz apliecinājumu vai atjaunotu Eiropas vienotā iepirkuma procedūras dokumentu piecu darbdienu laikā no dienas, kad pasūtītājs ir nosūtījis attiecīgu prasību. Pasūtītājs jebkurā gadījumā dinamiskās iepirkumu sistēmas laikā ir tiesīgs prasīt dinamiskās iepirkumu sistēmas dalībniekiem, lai tie iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām kandidātu atlases prasībām.

175. Dinamisko iepirkumu sistēmu aizliegts izmantot, lai ierobežotu konkurenci.

176. Pasūtītājs neņem maksu no ieinteresētajiem piegādātājiem par to iekļaušanu dinamiskajā iepirkumu sistēmā, kā arī no šīs sistēmas dalībniekiem.

177. Ja pasūtītājs maina dinamiskās iepirkumu sistēmas spēkā esamības laiku, bet nepārtrauc sistēmas darbību, tas publicē paziņojumu par līgumu, ja pārtrauc sistēmas darbību, tad – paziņojumu par līguma slēgšanas tiesību piešķiršanu.

**2.8. Iepirkuma līgumu sadalīšana daļās**

178. Pasūtītājs var nolemt iepirkuma līguma slēgšanas tiesības piešķirt atsevišķās daļās un var noteikt šādu daļu lielumu un priekšmetu.

179. Pasūtītājs iepirkuma procedūras dokumentos vai iepirkuma procedūras ziņojumā iekļauj skaidrojumu par iemesliem, kas ir bijuši par pamatu iepirkuma līguma slēgšanas tiesību piešķiršanai, nedalot iepirkumu daļās.

180. Pasūtītājs paziņojumā par līgumu un iepirkuma procedūras dokumentos norāda, vai piedāvājumus var iesniegt par vienu vai vairākām, vai visām daļām. Ja piedāvājumu var iesniegt par vairākām vai visām daļām, pasūtītājs ir tiesīgs ierobežot daļu skaitu, kurās iepirkuma līguma slēgšanas tiesības tiek piešķirtas vienam pretendentam, ja tas paziņojumā par līgumu un iepirkuma procedūras dokumentos ir norādījis maksimālo daļu skaitu vienam pretendentam. Pasūtītājs iepirkuma procedūras dokumentos norāda objektīvus un nediskriminējošus kritērijus vai noteikumus, ko piemēros, lai noteiktu, kuras daļas tiks piešķirtas pretendentam, ja tam saskaņā ar iepirkuma līguma slēgšanas tiesību piešķiršanas kritērijiem būtu piešķirams liekāks daļu skaits nekā maksimāli noteiktais.

**3. Metu konkursa norises kārtība**

**3.1. Žūrijas komisija un atbildīgais sekretārs**

182. Lai profesionāli novērtētu iesniegtos metus, pasūtītājs izveido žūrijas komisiju vismaz triju locekļu sastāvā. Žūrijas komisija ir neatkarīga, pieņemot lēmumus un paužot viedokļus. Ja metu konkursa dalībniekiem tiek noteiktas specifiskas profesionālās kvalifikācijas prasības, tad vismaz vienai trešdaļai žūrijas locekļu atbilst minētajai vai līdzvērtīgai kvalifikācijai.

183. Pasūtītājs ieceļ atbildīgo sekretāru, kas nodrošina metu konkursa norisi un atbild par iesniegto metu un dalībnieku devīžu anonimitātes nodrošināšanu līdz metu vērtēšanas beigām. Atbildīgais sekretārs nav žūrijas komisijas loceklis.

184. Žūrijas komisijas sastāvā ir tikai fiziskās personas, kuras nepārstāv dalībnieku intereses. Ja konkursa dalībniekiem tiek pieprasīta kāda noteikta profesionālā kvalifikācija, vismaz trešdaļai no žūrijas komisijas locekļiem nepieciešama tāda pati vai ekvivalenta profesionālā kvalifikācija.

**3.2. Metu konkurss**

185. Metu konkursu piemēro kā atsevišķu procedūru vai kā tādas iepirkuma procedūras sastāvdaļu, kas noslēdzas ar publiska pakalpojuma līguma slēgšanas tiesību piešķiršanu.

186. Pirms metu konkursa pasūtītājs nodrošina metu konkursa nolikuma izstrādāšanu vai iekļauj metu konkursa norises prasības izvēlētās iepirkuma procedūras dokumentācijā.

187. Metu konkursa nolikumā iekļauj:

187.1. identifikācijas numuru;

187.2. pasūtītāja nosaukumu, adresi un citus rekvizītus;

187.3. meta un devīzes atšifrējuma iesniegšanas vietu, termiņu un kārtību;

187.4. projekta aprakstu un mērķi;

187.5. iesniedzamā meta sastāvu (zīmējumus, maketu, paskaidrojuma rakstu), zīmējumu vai rasējumu mērogu un izstrādāšanas pakāpi, kā arī paskaidrojuma rakstam noteiktās prasības;

187.6. dalībnieku profesionālās kvalifikācijas prasības, ja tādas paredzētas;

187.7. meta un devīzes atšifrējuma noformējumam noteiktās prasības;

187.8. metu vērtēšanas kritērijus;

187.9. godalgu skaitu, vērtību, maksājumus, ja tādi paredzēti, un to sadales principu;

187.10. termiņu, kādā uzdodami papildu jautājumi par metu konkursa nolikumu;

187.11. kārtību, kādā pēc metu konkursa rezultātu paziņošanas saņemami meti, kas nav godalgoti;

187.12. norādi par to, vai godalgu ieguvējiem ir tiesības uz papildu līgumu slēgšanu, kā arī uz sarunu procedūru uzaicināmo uzvarētāju skaitu;

187.13. žūrijas komisijas sastāvu;

187.14. meta izstrādei nepieciešamos materiālus (topogrāfisko plānu, situācijas plānu, tehniskos noteikumus, fotogrāfijas un citus materiālus);

188. Ja metu konkursu iekļauj iepirkuma procedūras sastāvā, iepirkuma procedūras nolikumā iekļauj šo noteikumu 187.3. – 187.14.punktā norādīto informāciju un paredz kā metu konkursa rezultāti tiks iekļauti un vērtēti attiecīgajā iepirkuma procedūrā.

189. Metu iesniegšanas termiņu nosaka, ņem vērā projekta sarežģītības pakāpi un laiku, kāds nepieciešams meta sagatavošanai.

190. Pasūtītājs, kurš vēlas organizēt metu konkursu, publicē paziņojumu par metu konkursu. Paziņojums par metu konkursu publicējams saskaņā ar Publisko iepirkumu likuma 31.pantu.

191. Lai nodrošinātu dalībnieku anonimitāti, metus un tiem pievienotos materiālus iesniedz slēgtā veidā, apzīmētus ar devīzi. Ar devīzi saprot burtu vai vārdu kopu, kas neidentificē dalībnieku un ko lieto anonimitātes nodrošināšanai.

192. Metu un devīzes atšifrējumu iesniedz anonīmi metu konkursa nolikumā norādītajā vietā, termiņā un kārtībā. Devīzes atšifrējumu iesniedz vienlaikus ar metu atsevišķā slēgtā aploksnē.

193. Uz slēgtās aploksnes, kurā ievietots devīzes atšifrējums, norāda konkursa nosaukumu, identifikācijas numuru, kā arī norādi “Devīzes atšifrējums. Uz aploksnes nenorāda meta autoru.

194. Uz iesniegtā meta un tam pievienotajiem materiāliem nav pieļaujami marķējumi, kas jebkādā veidā varētu identificēt dalībnieku. Ja uz iesniegtajām slēgtajām aploksnēm ir konstatējami šādi marķējumi, tās neatvērtas atdod atpakaļ iesniedzējam.

195. Devīzes atšifrējums satur informāciju par attiecīgā meta autoru vai autoriem.

196. Atbildīgais sekretārs reģistrē kontaktpersonas, kas metus iesniedz, un saņemtos metus to iesniegšanas secībā un nodrošina metu glabāšanu.

197. Pēc metu iesniegšanas termiņa beigām atbildīgais sekretārs organizē žūrijas komisijas darbu.

198. Žūrijas komisija vērtē iesniegtos metus atbilstoši metu konkursa nolikumā noteiktajiem vērtēšanas kritērijiem un ievēro anonimitāti līdz lēmuma pieņemšanai. Ja žūrijas komisija konstatē uz meta vai tam pievienotajiem materiāliem marķējumus, kas jebkādā veidā varētu identificēt dalībnieku, tā izslēdz metu no turpmākās vērtēšanas, norādot par to žūrijas komisijas atzinumā.

199. Žūrijas komisija apkopo metu konkursa rezultātus, pieņem lēmumu par labākajiem metiem, izvirza tos godalgošanai, lemj par godalgoto vietu sadalījumu, kā arī sagatavo ieteikumus metu turpmākajai izmantošanai.

200. Žūrijas komisija var pieņemt lēmumu par vairāku pirmo vietu piešķiršanu. Ja žūrijas komisija nevienu metu neatzīst par īstenojamu, tā pirmo vietu nepiešķir.

201. Žūrijas komisija sagatavo atzinumu, kas satur:

201.1. informāciju par vērtētajiem metiem;

201.2. žūrijas komisijas vērtējumu par katru metu;

201.3. lēmumu par godalgu sadalījumu, ja tas paredzēts metu konkursa nolikumā;

201.4. pasūtītājam adresētu ieteikumu par metu turpmāko izmantošanu.

202. Žūrijas komisija atzinumu nodod atbildīgajam sekretāram.

203. Visām kontaktpersonām, kas tika reģistrētas saskaņā ar šo noteikumu 196.punktu, atbildīgais sekretārs paziņo devīžu atšifrējumu atvēršanas sanāksmes vietu, datumu un laiku. Šo informāciju nosūta ne vēlāk kā piecas darbdienas pirms sanāksmes.

204. Devīžu atšifrējumu atvēršana ir atklāta.

205. Atbildīgais sekretārs nosauc uzvarētāju un godalgoto vietu ieguvēju devīzes. Pēc tam viņš atver šo devīžu atšifrējumus un nosauc uzvarētāju un godalgoto vietu ieguvējus.

206. Atbildīgais sekretārs sagatavo metu konkursa ziņojumu, kuram pievieno žūrijas komisijas atzinumu, kas satur vismaz:

206.1. projekta aprakstu un mērķi;

206.2. pasūtītāja nosaukumu, adresi un citus rekvizītus;

206.3. ziņas par dalībniekiem, kas piedalījās metu konkursā;

206.4. ziņas par uzvarētājiem, kā arī lēmumu par godalgu sadalījumu, ja tas paredzēts metu konkursa nolikumā.

207. Pasūtītājs izsniedz metu konkursa ziņojumu pēc pieprasījuma. Pasūtītājs glabā metu konkursa ziņojumu 10 gadus pēc tam, kad pieņemts lēmums par metu konkursa rezultātiem.

208. Pasūtītājs triju darbdienu laikā pēc devīžu atšifrējumu atvēršanas sanāksmes vienlaikus informē visus metu konkursa dalībniekus par pieņemto lēmumu attiecībā uz metu konkursa rezultātiem saskaņā ar Publisko iepirkumu likuma 37.pantu.

209. Pasūtītājs iesniedz publicēšanai paziņojumu par metu konkursa rezultātiem saskaņā ar Publisko iepirkumu likuma 31.pantu. Pasūtītājs nepublicē tādu informāciju par metu konkursa rezultātiem, kuras publiskošana kavē likuma piemērošanu, kaitē piegādātāju likumīgām komerciālajām interesēm vai brīvai konkurencei starp pakalpojumu sniedzējiem.

210. Dalībnieku autortiesības attiecībā uz līdzdalību metu turpmākajā izstrādē un metu turpmāko izmantošanu ievēro saskaņā ar Autortiesību likumu.

211. Godalgas izsniedz metu konkursa nolikumā norādītajā termiņā. Godalgotie meti pāriet pasūtītāja īpašumā, ja metu konkursa noteikumos nav noteikts citādi. Dalībnieks saglabā autortiesības saskaņā ar Autortiesību likumu.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2014.gada 26.februāra direktīvas 2014/24/ES par publisko iepirkumu un ar ko atceļ direktīvu 2004/18/EK.

Ministru prezidents M. Kučinskis

Finanšu ministre D. Reizniece-Ozola

16.01.2017

Neilande

67095640, liga.neilande@fm.gov.lv